
Projektas Nr. XIVP-2873(2)     	     				          


LIETUVOS RESPUBLIKOS
SAUGOMŲ GYVŪNŲ, AUGALŲ IR GRYBŲ RŪŠIŲ ĮSTATYMO NR. VIII-499 3, 5, 6, 9, 21 IR 22 STRAIPSNIŲ PAKEITIMO
ĮSTATYMAS

2023 m.                             d. Nr.
Vilnius

 straipsnis. 
Pakeisti 3 straipsnio 3 dalies 4 punktą ir jį išdėstyti taip:
„) leidžia Lietuvos raudonąją knygą ir kitais būdais informuoja visuomenę apie saugomų rūšių būklę Lietuvoje;“.

 straipsnis. 
Pakeisti 5 straipsnio 1 dalį ir ją išdėstyti taip:
„. Aplinkos ministerijos įgaliota institucija ne rečiau kaip kas 10 metų leidžia informacinį leidinį – Lietuvos raudonąją knygą. Juo visuomenė supažindinama su Lietuvos Respublikos teritorijoje saugomų gyvūnų, augalų ir grybų rūšimis, jų statusu, paplitimu, jų ekologija ir biologija, populiacijų gausumu, joms gresiančiu pavojumi, rūšių apsaugos būkle.“

 straipsnis. 
Pakeisti 6 straipsnio 1 dalį ir ją išdėstyti taip:
„. Lietuvos raudonosios knygos komisijos sudėtį tvirtina Aplinkos ministerija. Lietuvos raudonosios knygos komisija sudaroma iš mokslo ir studijų institucijų, Aplinkos ministerijos ir jos įgaliotų institucijų atstovų.“

 straipsnis. 
Pakeisti 9 straipsnį ir jį išdėstyti taip:
„ straipsnis. 
. Saugomos rūšies išsaugojimo veiklos prioritetinėms kryptims, apsaugos priemonėms, jų finansavimo šaltiniams ir veiksmų planui numatyti Aplinkos ministerijos įgaliota institucija organizuoja saugomos rūšies apsaugos plano parengimą ir įgyvendinimą, prioritetą teikiant griežtai saugomoms rūšims. Aplinkos ministerijos įgaliota institucija taip pat organizuoja tarptautinių organizacijų, kurių narė yra Lietuvos Respublika, priimtų strateginių dokumentų, skirtų atskiroms saugomoms rūšims išsaugoti, įgyvendinimą Lietuvos Respublikoje.
. Fiziniai ir juridiniai asmenys rengia ir įgyvendina saugomų rūšių apsaugos planus, vadovaudamiesi Aplinkos ministerijos ar jos įgaliotos institucijos patvirtinto Saugomų rūšių apsaugos planų rengimo ir šių planų tvirtinimo tvarkos aprašo reikalavimais.
. Saugomų rūšių apsaugos planus tvirtina Aplinkos ministerijos įgaliota institucija.“

 straipsnis. 
Pakeisti 21 straipsnio 3 dalį ir ją išdėstyti taip:
„. Aplinkos ministerijos įgaliota institucija organizuoja Europos bendrijos saugomų gyvūnų rūšių, kurioms reikalinga griežta apsauga, atsitiktinio žuvimo, sunaikinimo ar sugavimo stebėseną ir imasi tyrimo ir apsaugos priemonių, kad atsitiktinis gaudymas ar žuvimas neturėtų reikšmingos neigiamos įtakos atitinkamoms rūšims.“


 straipsnis. 
Pakeisti 22 straipsnį ir jį išdėstyti taip:
„ straipsnis. 
. Siekiant surinkti daugiau informacijos, ištyrinėti jų paplitimą ir gausumą, atliekami saugomų rūšių mokslo tiriamieji darbai, kuriuos atlieka ar jų atlikimą organizuoja Aplinkos ministerijos įgaliota institucija. Reikalavimai, taikomi saugomų rūšių mokslo tiriamiesiems darbams, nustatomi Saugomų rūšių naudojimo tvarkos apraše. 
. Aplinkos ministerijos įgaliota institucija teikia informaciją apie mokslo tiriamuosius darbus Europos Komisijai ir Europos Sąjungos valstybėms narėms.“

 straipsnis. 
. Šis įstatymas, išskyrus šio straipsnio 2 dalį, įsigalioja 2024 m. liepos 1 d.
. Aplinkos ministras iki 2024 m. birželio 30 d. priima šio įstatymo įgyvendinamuosius teisės aktus.
. Iki šio įstatymo įsigaliojimo Lietuvos Respublikos aplinkos ministerijos patvirtinti saugomų rūšių apsaugos planai išlieka privalomi, iki bus patvirtinti nauji saugomų rūšių apsaugos planai. 



Skelbiu šį Lietuvos Respublikos Seimo priimtą įstatymą.


Respublikos Prezidentas



